**PRANEŠĖJŲ APSAUGA**

[Lietuvos Respublikos pranešėjų apsaugos įstatymas](https://e-seimas.lrs.lt/portal/legalAct/lt/TAD/3832a702d8ea11e782d4fd2c44cc67af) (toliau – Įstatymas) įtvirtina asmenų, pateikusių informaciją apie pažeidimą įmonėje, su kuria juos sieja ar siejo darbo santykiai arba sutartiniai santykiai, apsaugos mechanizmą. Įstatymas taip pat nustato apie pažeidimus įmonėje pranešusių asmenų teises ir pareigas, jų teisinės apsaugos pagrindus ir formas, taip pat šių asmenų apsaugos, skatinimo ir pagalbos jiems priemones, siekiant sudaryti tinkamas galimybes pranešti apie teisės pažeidimus, keliančius grėsmę viešajam interesui arba jį pažeidžiančius, užtikrinti tokių pažeidimų prevenciją ir atskleidimą.

Asmuo, teikiantis informaciją apie pažeidimą, ją gali pateikti tiesiogiai Asociacijos „Pasitinkant senatvę" (toliau – Asociacijos) kompetentingam asmeniui el. paštu [pranesejas@pasitinkantsenatve.lt](mailto:pranesejas@pasitinkantsenatve.lt), atvykus į Asociaciją ar atsiuntus adresu: Daugų g. 7, Alytus. **Rekomenduojame pranešimą apie pažeidimą teikti užpildant pranešimo apie pažeidimą formą.** [**Forma**](file:///C:\Users\Jurate\AppData\Local\Temp\7zOC340C63A\k)

Asmeniui, pateikusiam informaciją apie pažeidimą, bus taikomas konfidencialumas.

Reikalavimas užtikrinti konfidencialumą netaikomas, kai:

1. to raštu prašo asmuo, pateikiantis arba pateikęs informaciją apie pažeidimą;
2. Asmuo pateikia žinomai melagingą informaciją.

Asmeniui dėl informacijos apie pažeidimą pateikimo neatsiranda jokia sutartinė ar deliktinė atsakomybė, taip pat atsakomybė dėl garbės ir orumo įžeidimo, dėl šmeižto, jeigu, teikdamas informaciją apie pažeidimą, jis pagrįstai manė, kad teikia teisingą informaciją.

Asociacijoje yra patvirtintas Asociacijos „Pasitinkant senatvę" Informacijos apie pažeidimus teikimo ir nagrinėjimo **tvarkos aprašas.**

**PAGAL ŠĮ ĮSTATYMĄ INFORMACIJA APIE PAŽEIDIMUS TEIKIAMA DĖL:**

* pavojaus visuomenės saugumui ar sveikatai, asmens gyvybei ar sveikatai;
* pavojaus aplinkai;
* kliudymo arba neteisėto poveikio teisėsaugos institucijų atliekamiems tyrimams ar teismams vykdant teisingumą;
* neteisėtos veiklos finansavimo;
* neteisėto ar neskaidraus viešųjų lėšų ar turto naudojimo;
* neteisėtu būdu įgyto turto;
* padaryto pažeidimo padarinių slėpimo, trukdymo nustatyti padarinių mastą;
* kitų pažeidimų.

**AKTUALŪS TEISĖS AKTAI:**

* [Lietuvos Respublikos pranešėjų apsaugos įstatymas](https://www.e-tar.lt/portal/lt/legalAct/2986b360db3611e7910a89ac20768b0f)
* [Nutarimas dėl Lietuvos Respublikos pranešėjų apsaugos įstatymo įgyvendinimo](https://www.e-tar.lt/portal/lt/legalAct/c5d99180ed8a11e88568e724760eeafa)

Informuojame, kad Jums pateikus pranešimą apie galimą pažeidimą, Asociacija Jūsų asmens duomenis tvarkys informacijos apie galimą pažeidimą Asociacijoje administravimo ir vertinimo tikslu. Daugiau informacijos apie Jūsų asmens duomenų tvarkymą (teisinius pagrindus, saugojimo terminus, duomenų subjekto teises ir kt.) skaitykite šiame [Privatumo pranešime](https://vdai.lrv.lt/uploads/vdai/documents/files/02b_2023-02-24%20Privatumo%20pranesimas%20-%20praneseju%20apsauga.pdf)).